অনেকদিন হয়েছিল ফেইসবুকে উনার কোন খোঁজ পাচ্ছিলাম না। অথচ মানুষটি বন্যপ্রাণি সেবায় নিজেকে বিলিয়ে দিচ্ছিলেন। প্রায়ই বিভিন্ন বন্যপ্রাণির সাথে ভালোবাসাময় ছবি পোস্ট করতেন। চট্টগ্রাম চিড়িয়াখানা মাতিয়ে রাখতেন। হঠাৎ একদিন একটি ছবি পোস্ট করলেন, হাসপাতালের বিছানায়। চেহারায় অনেক পরিবর্তন! প্রিয় ডা. মনজুর মোরশেদ চৌধুরী ভাইকে চেনাই যাচ্ছে না। একটি রোগের সাথে যুদ্ধে আছেন। বিগত ১ বছর যাবৎ ভীষণ অসুস্থ (ডাক্তারদের ধারনা তিনি দুরারোগ্য Crohn’s Disease এ আক্রান্ত)। তাঁর পরিবার যথাসাধ্য চেষ্টা করে যাচ্ছে চিকিৎসার জন্য। তাঁকে ইতোমধ্যে ভারতে নিয়ে চিকিৎসা দেয়া হয়েছে। কিন্তু তাঁর আরো উন্নত চিকিৎসা দরকার (তাকে ব্যংকক নিতে হবে)। এ অবস্থায় তাঁর পরিবার এর পক্ষে আরো উন্নত চিকিৎসার জন্য ব্যয়ভার বহন করা কষ্টসাধ্য হয়ে পড়েছে। তিনি পরিবারের একমাত্র উপার্জনক্ষম মানুষ। তাই তাকে সুস্থ হতেই হবে। আমরা আগেও দেখিয়ে দিয়েছি আমরা পারি সবাই হাতে হাত মিলিয়ে পাশে দাঁড়াতে। এবারো পারব ইনশাআল্লাহ্‌। তিনি চট্টগ্রাম ভেটেরিনারি এন্ড অ্যানিমেল সায়েন্সেস বিশ্ববিদ্যালয় (সিভাসু) এর প্রথম ব্যাচের শিক্ষার্থী।